APROBACIÓN DEFINITIVA DA MODIFICACIÓN DAS ORDENANZAS REGULADORAS DO IMPOSTO SOBRE ACTIVIDADES ECONÓMICAS (IAE), IMPOSTO SOBRE BENS INMOBLES (IBI) E IMPOSTO SOBRE CONSTRUCIÓNS, INSTALACIÓNS E OBRAS (ICIO)
ADMINISTRACIÓN LOCAL — Municipal — Ponteareas (Ordenanzas e Regulamentos, 13/08/2020)

Non téndose producido reclamacións ou alegacións ao acordo adoptado pola Corporación Municipal do 25 de febreiro de 2020 sobre a aprobación da Modificación das Ordenanzas Fiscais que de seguido se indican: Modificación da Ordenanza fiscal reguladora do imposto sobre actividades económicas (IAE), Modificación da Ordenanza fiscal reguladora do imposto sobre bens inmobles (IBI) e Modificación da Ordenanza fiscal reguladora do imposto sobre construcións, instalacións e obras (ICIO), do Concello de Ponteareas, quedan aprobadas definitivamente ditas modificacións co seguinte texto: - Modificación da Ordenanza fiscal reguladora do imposto sobre actividades económicas (IAE), do Concello de Ponteareas, coa introdución dos últimos parágrafos novos, no seu artigo 4, e unha disposición adicional única, que figuran como anexo I deste acordo. Establécese unha bonificación de ata o 95 por cento da cota correspondente para os suxeitos pasivos que tributen por cota municipal e que desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego que xustifiquen tal declaración, regulada no artigo 88.2 letra e) do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. A gradación da porcentaxe de bonificación aplicarase do seguinte xeito: Esta bonificación será de aplicación unicamente a aqueles supostos de implantación dunha nova actividade económica ou empresarial, así como a aqueles outros que consistan nunha ampliación das instalacións sempre e cando implique creación de emprego. Corresponderá dita declaración ao Pleno da Corporación e acordarase, previa solicitude do suxeito pasivo, polo voto favorable da maioría simple dos seus membros. Para o mantemento da bonificación, as condicións da xustificación presentadas coa comunicación previa de inicio de actividade ou solicitude do título habilitante para o exercicio da actividade, deberán permanecer durante tres exercicios presupostarios completos, como mínimo. O incumprimento dos requisitos esixidos suporá a perda da bonificación e a liquidación do importe deixado de ingresar, xunto cos xuros de mora correspondentes. As modificacións que se introduzan na regulación do imposto, polas leis de orzamentos xerais do Estado ou por calquera outra lei ou disposición, e que resulten de aplicación directa, producirán, no seu caso, a correspondente modificación tácita da presente ordenanza fiscal. - Modificación da Ordenanza fiscal reguladora do imposto sobre bens inmobles do Concello de Ponteareas, coa introdución dun novo apartado 8, no seu artigo 8, e unha disposición adicional única, que figuran como anexo I deste acordo. Establécese unha bonificación de ata o 95% da cota íntegra do imposto a favor de inmobles urbanos nos que se desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego, regulada no artigo 74.2 quáter do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. A gradación da porcentaxe de bonificación aplicarase do seguinte xeito: Esta bonificación será de aplicación unicamente a aqueles inmobles nos que teña lugar a implantación dunha nova actividade económica ou empresarial, así como a aqueles outros nos que se amplíen as instalacións sempre e cando implique creación de emprego. Corresponderá dita declaración ao Pleno da Corporación e acordarase, previa solicitude do suxeito pasivo, polo voto favorable da maioría simple dos seus membros. Para o mantemento da bonificación, as condicións da xustificación presentadas coa comunicación previa de inicio de actividade ou solicitude do título habilitante para o exercicio da actividade, deberán permanecer durante tres exerciciosos presupostarios completos, como mínimo. O incumprimento dos requisitos esixidos suporá a perda da bonificación e a liquidación do importe deixado de ingresar, xunto cos xuros de mora correspondentes. A concesión da bonificación por xeración de emprego xurdirá efectos a partir do exercicio seguinte a aquel no que se conceda, e manterase, durante tres exercicios presupostarios. Nos restantes aspectos non previstos nesta ordenanza, estarase ao disposto no RD 1065/2007. Para ser beneficiario das bonificacións previstas nos números anteriores, o contribuínte deberá estar ao corrente das débedas co Concello de Ponteareas. As solicitudes de bonificacións serán resoltas polo órgano competente. As modificacións que se introduzan na regulación do imposto, polas leis de orzamentos xerais do Estado ou por calquera outra lei ou disposición, e que resulten de aplicación directa, producirán, no seu caso, a correspondente modificación tácita da presente ordenanza fiscal. - Modificación da Ordenanza fiscal reguladora do imposto sobre construcións, instalacións e obras do Concello de Ponteareas, coa introdución dun novo apartado 9, no artigo 3, e unha disposición adicional única, que figuran como anexo I deste acordo. Establécese unha bonificación de ata o 95% para as construcións, instalacións ou obras que sexan declaradas de especial interese ou utilidade municipal por concorrer circunstancias de fomento do emprego, regulada no artigo 103.2 a) do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. A gradación da porcentaxe de bonificación aplicarase do seguinte xeito: Esta bonificación será de aplicación unicamente a aquelas construcións, instalacións ou obras destinadas á implantación dunha nova actividade económica ou empresarial, así como a aquelas outras que consistan nunha ampliación das instalacións sempre e cando implique creación de emprego. Corresponderá dita declaración ao Pleno da Corporación e acordarase, previa solicitude do suxeito pasivo, polo voto favorable da maioría simple dos seus membros. O emprego comprometido deberá manterse, cando menos, un período de tres anos dende o inicio da actividade polo suxeito pasivo. Tal circunstancia deberá ser acreditada por este ante os servizos tributarios do concello dentro dos 15 días seguintes ao remate de cada trimestre. O non cumprimento deste requisito dará lugar o inicio do correspondente expediente de reintegro. As modificacións que se introduzan na regulación do imposto, polas leis de orzamentos xerais do Estado ou por calquera outra lei ou disposición, e que resulten de aplicación directa, producirán, no seu caso, a correspondente modificación tácita da presente ordenanza fiscal. Recursos.- Contra a presente disposición xeral os interesados poderán interpor recurso contencioso administrativo no prazo de dous meses a contar dende o día seguinte ao da publicación deste anuncio no Boletín Oficial da Provincia, ante a Sala do Contencioso Administrativo do Tribunal Superior de Xustiza de Galicia. Ponteareas, 5 de agosto do 2020 O Alcalde-Presidente Asdo./ Xosé Represas Giráldez